Prijedlog UREDBE VIJEĆA o izmjeni Uredbe Vijeća (EZ) br. 215/2008 od 18. veljače 2008. o Financijskoj uredbi koja se primjenjuje na 10. Europski razvojni fond za provođenje instrumenta za premošćivanje /* COM/2014/09 final - 2014/0003 (NLE) */





OBRAZLOŽENJE Unutarnji sporazum o uspostavi jedanaestog Europskog razvojnog fonda (11. ERF) potpisale su države članice, koje su se sastale u okviru Vijeća, u lipnju 2013. Taj Unutarnji sporazum stupit će na snagu nakon što ga ratificiraju sve države članice. Taj postupak vjerojatno neće biti zaključen prije siječnja 2014. Komisija predlaže prijelazne mjere („instrument za premošćivanje”) kako bi se osigurala dostupnost sredstava za suradnju s afričkim, karipskim i pacifičkim zemljama i prekomorskim zemljama i područjima te za rashode za potporu od siječnja 2014. do stupanja na snagu Unutarnjeg sporazuma o uspostavi 11. ERF. Taj instrument financira se sredstvima i preraspoređenim sredstvima iz desetog ERF-a i prethodnih ERF-ova. Sredstva dodijeljena u okviru tog instrumenta za premošćivanje obračunavaju se u 11. ERF-u. Komisija je donijela i prijedlog Uredbe u kojem se predviđaju financijska pravila koja se primjenjuju na 11. ERF. Vijeće ne može donijeti tu Uredbu prije stupanja na snagu Unutarnjeg sporazuma o 11. ERF-u ili prije negoli Vijeće donese Odluku koja omogućuje privremenu primjenu neke od njegovih odredaba. Na temelju posljednjih rasprava u Vijeću ne očekuje se da će bilo koji od tih postupaka biti zaključen prije siječnja 2014. Primjereno je da se mjere iz instrumenta za premošćivanje provedu što je prije moguće prema istim pravilima predviđenima za 11. ERF. Stoga Komisija predlaže da se Uredba Vijeća o Financijskoj uredbi koja se primjenjuje na 10. ERF izmijeni tako da se financijska pravila koja će se primjenjivati na 11. ERF isto tako primijene na financijsko upravljanje instrumentom za premošćivanje. Komisija stoga predlaže Vijeću da pravodobno donese priloženu Uredbu nakon što se temeljne odredbe nacrta Financijske uredbe o 11. ERF-u, čiji je sadržaj u međuvremenu odobrilo i utvrdilo Vijeće, uključe u njezin prilog. 2014/0003 (NLE) Prijedlog UREDBE VIJEĆA o izmjeni Uredbe Vijeća (EZ) br. 215/2008 od 18. veljače 2008. o Financijskoj uredbi koja se primjenjuje na 10. Europski razvojni fond za provođenje instrumenta za premošćivanje VIJEĆE EUROPSKE UNIJE, uzimajući u obzir Ugovor o funkcioniranju Europske unije, uzimajući u obzir Sporazum o partnerstvu između članica afričke, karipske i pacifičke skupine zemalja s jedne strane i Europske zajednice i njezinih država članica s druge strane, potpisan u Cotonouu 23. lipnja 2000.[1] (dalje u tekstu Sporazum iz Cotonoua); uzimajući u obzir Unutarnji sporazum među predstavnicima vlada država članica, koji su se sastali u Vijeću, o financiranju potpore Zajednice u okviru višegodišnjeg financijskog okvira za razdoblje od 2008. do 2013. u skladu sa Sporazumom o partnerstvu između država AKP-a i država EZ-a i o dodjeljivanju financijske pomoći prekomorskim zemljama i područjima na koja se primjenjuje četvrti dio Ugovora o EZ-u[2], a posebno njegov članak 10. stavak 2., (dalje u tekstu Unutarnji sporazum), uzimajući u obzir prijedlog Europske komisije, uzimajući u obzir mišljenje Revizorskog suda[3], uzimajući u obzir mišljenje Europske investicijske banke, budući da: (1) Odlukom Vijeća od [xx/xx/2013] utvrđuju se prijelazne mjere upravljanja ERF-om (instrument za premošćivanje) kako bi se osigurala dostupnost sredstava za suradnju s afričkim, karipskim i pacifičkim zemljama i prekomorskim zemljama i teritorijima te za rashode za potporu od 1. siječnja 2014. do stupanja na snagu 11. Europskog fonda. (2) Potrebno je izmijeniti provedbena pravila 10. ERF-a za operativno i financijsko upravljanje prijelaznim mjerama („instrument za premošćivanje”) kojima se financira prijelazno razdoblje od 10. i 11. ERF-a do stupanja na snagu Unutarnjeg sporazuma o 11. ERF-u i njegovih provedbenih pravila, u skladu s potonjim, DONIJELO JE OVU UREDBU: Članak 1. U svrhu provedbe instrumenta za premošćivanje odredbe Uredbe Vijeća (EZ) br. 215/2008 zamjenjuju se onima utvrđenima u Prilogu ovoj Uredbi. Članak 2. Ova Uredba stupa na snagu trećeg dana od dana objave u Službenom listu Europske unije. Primjenjuje se od dana njezinog stupanja na snagu do početka primjene Financijske uredbe o 11. ERF-u. Sastavljeno u Bruxellesu Za Vijeće Predsjednik PRILOG (Pro memoria: unijeti tekst financijskih pravila 11. ERF-a nakon što se utvrde.) [1] SL L 317, 15.12.2000., str. 3. Sporazum kako je izmijenjen Sporazumom potpisanim u Luksemburgu 25. lipnja 2005. (SL L 287, 28.10.2005., str.4.) i Sporazumom potpisanim u Ougadougouu 22. lipnja 2010. (SL L 287, 4.11.2010., str. 3.) [2] SL L 247 od 9.9.2006., str. 32. [3] SL C, , str. .